ai4bharat/Pralekha huggingface dataset:
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
సమాచార సాంకేతికత నిబంధనల్లో సవరణ లక్ష్యం
డిజిటల్ నాగరికులు లేదా పౌరులకు పారదర్శక, సురక్షిత, విశ్వసనీయ, జవాబుదారీ ఇంటర్నెట్ అందుబాటులో ఉండేలా చూడడం భారత ప్రభుత్వ లక్ష్యం.
ఇంటర్నెట్ విస్తరణ, ఎక్కువ మంది భారతీయులు ఆన్లైన్ వినియోగంలోకి మారడంతో హాని కలిగించే, తప్పుడు సమాచారం, ఆన్లైన్ నేరాలకు గురయ్యే అవకాశం కూడా పెరిగింది. భారతదేశంలో డిజిటల్ పర్యావరణ వ్యవస్థతో పాటు, అనుసంధానం అవుతున్న ఇంటర్నెట్ వినియోగదారుల సంఖ్య పెరుగుతోంది. ఈ నేపథ్యంలో, డిజిటల్ రూపంలో ఎదుర్కొంటున్న సవాళ్లు, సమస్యలు, సాంకేతిక వేదికలకు సంబంధించిన గత నిబంధనల్లో కొన్ని బలహీనతలు, లోపాలు ఉన్నాయి. సమాచార సాంకేతికత చట్టం-2000 ద్వారా సమకూరిన అధికారాలతో, సమాచార సాంకేతికత  సవరణ నియమాలు-2022ను కేంద్ర ప్రభుత్వం ప్రకటించింది.
మాధ్యమాలు ఏ విధమైన సమాచారాన్ని చూపాలి, ప్రదర్శించాలి, అప్లోడ్ చేయాలి, ప్రచురించాలి, ప్రసారం చేయాలి, నిల్వ చేయాలి, పంచుకోవాలన్న నిర్దిష్ట అంశాలను ఈ నియమాలు సూచిస్తాయి. ప్రస్తుతానికి అమల్లో ఉన్న ఏదైనా చట్టాన్ని ఉల్లంఘించే సమాచారాన్ని మాధ్యమాలు తొలగించాల్సి ఉంటుంది. నాయస్థాన ఆదేశం ద్వారా లేదా ప్రభుత్వం లేదా అధీకృత సంస్థ శ్రీముఖం ద్వారా ఈ విషయాన్ని వాటికి తెలియజేయడం జరుగుతుంది. దీనికితోడు, వినియోగదారుల ఫిర్యాదులు చేసినప్పుడు మాధ్యమాల్లోని ఫిర్యాదుల పరిష్కార అధికారులు ఏమీ చేయకపోయినా, ఏదైనా నిర్ణయం తీసుకున్నా దాని మీద అప్పీల్ చేయడానికి వినియోగదారులను అనుమతించేందుకు గ్రీవెన్స్ అప్పిలేట్ కమిటీ ఏర్పాటుకు కూడా సవరించిన నియమాలు వీలు కల్పిస్తాయి. పేర్కొన్న నియమాలను విధిగా పాటించడంలో మాధ్యమాలు విఫలమైతే, ఐటీ చట్టంలోని సెక్షన్ 79 ప్రకారం మినహాయింపును అవి కోల్పోతాయి, పర్యవసాన చర్యలకు బాధ్యత వహిస్తాయి.
ప్రాథమిక హక్కులు సంపూర్ణ హక్కులు కావు, సహేతుక పరిమితులకు లోబడి ఉంటాయని భారత సర్వోన్నత న్యాయస్థానం స్వయంగా చెప్పినందున, నిరాధార విమర్శలు చేయడం తప్పు.
భారత పౌరులకు రాజ్యాంగబద్ధంగా సంక్రమించిన హక్కు అమలయ్యేలా చూడడం కేంద్ర ప్రభుత్వ నియమాల రూపకల్పన విధానం లక్ష్యం. ఆ లక్ష్యానికి అనుగుణంగా, రాజ్యాంగం ప్రకారం భారత పౌరులకు అందిన హక్కులను గౌరవించాలని సామాజిక మాధ్యమాలు సహా అన్ని మాధ్యమాలకు 'సవరించిన నియమావళి' స్పష్టం చేసింది.
రాజ్యసభలో అడిగిన ఒక ప్రశ్నకు లిఖితపూర్వక సమాధానం రూపంలో ఎలక్ట్రానిక్స్ & సమాచార సాంకేతికత శాఖ సహాయ మంత్రి శ్రీ రాజీవ్ చంద్రశేఖర్ ఇవాళ ఈ సమాచారాన్ని అందించారు.
ప్రధాన మంత్రి కార్యాలయం
సామాజిక కార్యకర్త మరియు పద్మ పురస్కార గ్రహీత శాంతి దేవి జీ కన్నుమూత పట్ల సంతాపాన్ని వ్యక్తం చేసిన ప్రధాన మంత్రి
ప్రఖ్యాత సామాజిక కార్యకర్త మరియు పద్మ పురస్కార గ్రహీత అయిన శ్రీమతి శాంతి దేవి జీ కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
ప్రధాన మంత్రి ఒక ట్వీట్ లో –
‘‘శాంతి దేవి జీ ని పేదల వాణి గాను, ఆదరణ కు నోచుకోని వర్గాల వారి వాణి గాను స్మరించుకోవడం జరుగుతుంది. కష్టాల ను దూరం చేయడం కోసం మరియు ఒక ఆరోగ్యకరమైనటువంటి సమాజాన్ని, అలాగే న్యాయపూర్ణమైనటువంటి సమాజాన్ని తీర్చిదిద్దడం కోసం ఆవిడ నిస్వార్థ భావం తో పాటుపడ్డారు. ఆమె మరణించారని తెలిసి దు:ఖం కలిగింది. ఆమె కుటుంబానికి మరియు అసంఖ్యాకంగా ఉన్నటువంటి ఆమె ప్రశంసకుల కు కలిగిన దు:ఖం లో నేను సైతం పాలుపంచుకొంటున్నాను. ఓమ్ శాంతి.’’ అని పేర్కొన్నారు.
పెట్రోలియం- సహజ వాయువుల మంత్రిత్వ శాఖ
గయానా అధ్యక్షుడు డాక్టర్ మొహమ్మద్ ఇర్ఫాన్ అలీతో శ్రీ హర్దీప్ సింగ్ పురి సమావేశం
చమురు & సహజ వాయువు రంగానికి సంబంధించిన మొత్తం స్పెక్ట్రంలో రెండు ప్రభుత్వాల మధ్య ప్రత్యక్ష సహకారానికి ఇరువురు నేతల అంగీకారం
చమురు & సహజ వాయువు రంగానికి శాఖ మంత్రి శ్రీ హర్దీప్ సింగ్ పురి, కోపరేటివ్ రిపబ్లిక్ ఆఫ్ గయానా అధ్యక్షుడు డాక్టర్ మహమ్మద్ ఇర్ఫాన్ అలీతో ఇవాళ సమావేశం అయ్యారు.
గయానా అధ్యక్షుడు డాక్టర్ మొహమ్మద్ ఇర్ఫాన్ అలీతో శ్రీ హర్దీప్ సింగ్ పురి సమావేశం
చమురు & సహజ వాయువు పర్యావరణ వ్యవస్థలో సహకారాన్ని పెంచుకోవడంపై చర్చ ఫలవంతంగా జరిగింది. రెండు దేశాల మధ్య బంధాన్ని రెండు పక్షాలు గుర్తించాయి.
తాజా పరిణామాలు సహా, 2022 అక్టోబరు 31న అబుదాబిలో జరిగిన అడిపెక్-2022 సందర్భంగా, గయానా సహజ వనరుల శాఖ మంత్రి శ్రీ విక్రమ్ భరత్ - శ్రీ హర్దీప్ సింగ్ పురి మధ్య జరిగిన సమావేశం గురించి, ఆగస్టు 2022లో గయానాలో భారత ప్రభుత్వ రంగ సంస్థల పర్యటన వివరాలపై ఇద్దరూ చర్చించుకున్నారు.
చమురు & సహజ వాయువు రంగానికి సంబంధించిన మొత్తం స్పెక్ట్రంలో రెండు ప్రభుత్వాల మధ్య ప్రత్యక్ష సహకారానికి ఇరువురు నేతలు అంగీకారానికి వచ్చారు. వీటిలో దీర్ఘకాలిక కొనుగోళ్లు, గయానాలో చమురు అన్వేషణ, ఉత్పత్తి కార్యకలాపాల్లో పాల్గొనడం, మిడ్ స్ట్రీమ్ & డౌన్ స్ట్రీమ్ రంగాల్లో సాంకేతికత సహకారం. సామర్థ్యం పెంపుదల వంటి అంశాల మీద అంగీకారం జరిగింది.
ఈ చర్చలను కార్యరూపంలోకి తీసుకెళ్లేందుకు రెండు సాంకేతిక బృందాలను ఏర్పాటు చేసేందుకు నేతలు అంగీకరించారు. ఫిబ్రవరి 2023లో గయానా ఉపాధ్యక్షుడు శ్రీ భరత్ జగ్దేవ్ భారతదేశ పర్యటన సందర్భంగా, భవిష్యత్ సహకారానికి సంబంధించిన విధివిధానాలు ఖరారవుతాయి.
గయానాలోని సమీకృత ఎన్జీఎల్ ప్లాంట్, 300 మె.వా. సీసీజీటీ విద్యుత్ ప్లాంట్ ప్రాజెక్ట్ కోసం సంప్రదింపుల సేవలను అందించడానికి గయానా 'పవర్ అండ్ గ్యాస్ ఇంక్' , ఇంజినీర్స్ ఇండియా లిమిటెడ్  మధ్య ఇరువురు నేతల సమక్షంలో ఒప్పందం కుదిరింది.
మంత్రిమండలి
జమ్ము & కశ్మీర్ లో అంతర్జాతీయ సరిహద్దు ను ఆనుకొనివున్న ప్రాంతాల నివాసుల కు ఊరట
వారు ఉద్యోగాల భర్తీ లో, పదోన్నతి లో, ఇంకా వృత్తి విద్య కోర్సుల ప్రవేశాల లో రిజర్వేశన్ ప్రయోజనాన్ని పొందవచ్చు
జమ్ము & కశ్మీర్ రిజర్వేశన్  బిల్లు , 2019 కి ఆమోదం తెలిపిన మంత్రివర్గం
బిల్లు ను పార్లమెంట్ ఉభయ సభల లో ప్రవేశపెట్టనున్నారు.
కేంద్ర ప్రభుత్వ ప్రజాహిత చర్యల లో భాగంగా ప్రత్యేకం గా అభివృద్ధి బాట లో చివరన ఉన్న వారి కి కూడా ప్రయోజనం చేకూరే విధం గా ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం జమ్ము & కశ్మీర్ రిజర్వేశన్  బిల్లు , 2019 కు ఆమోదాన్ని తెలిపింది. పార్లమెంట్ తదుపరి సమావేశాల లో ఉభయ సభల లో ఈ మేరకు బిల్లు ను ప్రవేశపెట్టడం జరుగుతుంది.
మంత్రివర్గం తీసుకొన్న ఈ నిర్ణయం ప్రధాన మంత్రి శ్రీ నరేంద్ర మోదీ దార్శనికత కు అనుగుణం గా “సబ్ కా సాథ్, సబ్ కా వికాస్, సబ్ కా విశ్వాస్”కు కట్టుబడిన ప్రభుత్వ ప్రజానుకూల వైఖరి ని ప్రతిబింబిస్తోంది.
లాభాలు:
జమ్ము & కశ్మీర్ లో అంతర్జాతీయ సరిహద్దు కు సమీపం లోని ప్రాంతాలలో నివసించే వారి కి ఊరట కలుగుతుంది. దీని వల్ల వారికి దీర్ఘకాలిక ప్రయోజనాలు లభిస్తాయి.
వారు ఇప్పుడు నేరు నియామకం, పదోన్నతి మరియు వేరు వేరు వృత్తి విద్య కోర్సుల ప్రవేశాల లో రిజర్వేశన్ ప్రయోజనాల ను పొందవచ్చును.
ఆశయాలు:
ఈ బిల్లు జమ్ము & కశ్మీర్ రిజర్వేశన్ చట్టం, 2004 కు సవరణ ల ద్వారా “జమ్ము & కశ్మీర్ రిజర్వేశన్  ఆర్డినెన్సు, 2019”కు దారి తీస్తుంది. ఇంతకు ముందు జమ్ము & కశ్మీర్ లో వాస్తవిక నియంత్రణ రేఖ ని ఆనుకొని వున్న ప్రాంతాల లో నివసించే వారు రిజర్వేశన్ పరిధి లో ఉండగా వారితో సమానం గా అంతర్జాతీయ సరిహద్దు కు సమీపం లోని ప్రాంతాల వారి ని కూడా ఈ బిల్లు చేర్చుతుంది.
పూర్వరంగం:
జమ్ము & కశ్మీర్ రిజర్వేశన్ చట్టం, 2004 మరియు వాస్తవిక నియంత్రణ రేఖ కు సమీపం లో నివసించే వారు సహా విభిన్న శ్రేణుల కోసం నేరు నియామకంలో రిజర్వేశన్, ప్రభుత్వ సర్వీసులలో పదోన్నతులు, వివిధ కేటగిరీల కు చెందిన వృత్తి విద్య కోర్సులలో ప్రవేశాలకై రిజర్వేశన్ ఏర్పాటు ను ప్రసాదించే రూల్స్, 2005 లో లో చేర్చడం జరుగ లేదు. అందువల్ల వీరికి చాలా కాలం గా దీని తాలూకు ప్రయోజనాలు లభించకుండా ఉన్నాయి.
సరిహద్దు ఆవల నుండి నిరంతరం జరుగుతున్న దాడుల తీవ్రత ను ఎదుర్కొంటూ తీవ్ర ఉద్రిక్తతల కు లోనవుతున్నందువల్ల అంతర్జాతీయ సరిహద్దు సమీప ప్రాంతాల లో నివసించే వారు సామాజిక, ఆర్ధిక, విద్య రంగాల లో వెనుకబడిపోయారు. సరిహద్దు ఆవల నుండి తరచు గా జరిగే కాల్పుల వల్ల సరిహద్దు లో నివసించే ప్రజలు సురక్షిత ప్రాంతాల కు తరలిపోవలసి వచ్చేది. దాని వల్ల వారి చదువు దెబ్బ తినేది. విద్యాసంస్థలు చాలా రోజులు పాటు మూతబడి ఉండేవి.
అందువల్ల వాస్తవిక నియంత్రణ రేఖ కు సమీపం లో నివసించే వారి తో సమానం గా అంతర్జాతీయ సరిహద్దు లో నివసించే వారి కి కూడా రిజర్వేశన్ ప్రయోజనాలు కల్పించడం న్యాయం అని భావించడం జరిగింది.
రాష్ట్రపతి పాలన అమలు లో ఉన్నప్పుడు రాష్ట్ర అసెంబ్లీ అధికారాలు పార్లమెంటు కు దఖలు పడుతాయి. ఈ కారణం గా జమ్ము & కశ్మీర్ రిజర్వేశన్  ఆర్డినెన్సు, 2019 స్థానం లో బిల్లు ను తీసుకురావాలని నిర్ణయించడం జరిగింది. ఈ బిల్లు ను పార్లమెంటు యొక్క ఉభయ సభల లో ప్రవేశపెడతారు.
(
ప్రధాన మంత్రి కార్యాలయం
‘నా మట్టి-నా దేశం’ కార్యక్రమంలో పాల్గొనండి: పౌరులకు ప్రధాని పిలుపు
‘నా మట్టి-నా దేశం’ కార్యక్రమంలో ప్రజలంతా పాలు పంచుకుని, విజయవంతం చేయాలని ప్రధానమంత్రి శ్రీ నరేంద్ర మోదీ దేశ పౌరులకు పిలుపునిచ్చారు. ‘ఒకే భారతం-శ్రేష్ట భారతం’ ఆదర్శాన్ని దేశం నలుమూలల నుంచి సేకరించిన మట్టితో రూపొందించిన ‘వాటిక’ సాకారం చేయగలదని ఈ సందర్భంగా ఆయన ఆశాభావం వ్యక్తం చేశారు.
ఈ మేరకు దేశీయాంగ వ్యవహారాల శాఖ మంత్రి శ్రీ అమిత్ షా ‘ఎక్స్’ ద్వారా చేసిన పోస్టుపై స్పందిస్తూ పంపిన సందేశంలో:
“అనేకానేక శుభాకాంక్షలు! ‘నా మట్టి-నా దేశం’ కార్యక్రమం మన ఐక్యత-సమగ్రతలను మరింత బలోపేతం చేస్తుంది. ఈ కార్యక్రమం కింద దేశం నలుమూలల నుంచి సేకరించిన మట్టితో ఒక ‘అమృత వనం’ సృష్టించబడుతుందని నా దృశ విశ్వాసం. ‘ఒకే భారతం-శ్రేష్ట భారతం’ భావనను ఇది సాకారం చేస్తుంది. ఈ ‘అమృత కలశ యాత్ర’లో మనమంతా పెద్దఎత్తున భాగస్వాములం అవుదాం” అని ప్రధానమంత్రి పిలుపునిచ్చారు.
(
ప్రధాన మంత్రి కార్యాలయం
మార్చి నెల 29వ తేదీ న మధ్య ప్రదేశ్ లో 5 లక్షల మందికి పైగా పిఎమ్ఎవై-జిలబ్ధిదారుల ‘గృహ ప్రవేశం’ కార్యక్రమం లో పాలుపంచుకోనున్న ప్రధాన మంత్రి
దేశం లో ప్రతి పేద కుటుంబాని కి ఒక పక్కా ఇంటి ని సమకూర్చడం కోసం ప్రధానమంత్రి చేస్తున్న కృషి లో ఇది మరొక అడుగు
మధ్య ప్రదేశ్ లో ప్రధాన మంత్రి ఆవాస్ యోజన- గ్రామీణ్  లబ్ధిదారులైన దాదాపు 5.21 లక్షల మంది జరుపుకొనే ‘గృహ ప్రవేశం’ కార్యక్రమం లో ప్రధాన మంత్రి శ్రీ నరేంద్ర మోదీ మార్చి నెల 29వ తేదీన మధ్యాహ్నం 12:30 గంటల వేళ కు వీడియో కాన్ఫరెన్స్ మాధ్యమం ద్వారా పాలుపంచుకోనున్నారు. సభికుల ను ఉద్దేశించి ఈ సందర్భం లో ప్రధాన మంత్రి ప్రసంగించనున్నారు.
దేశం లో లేమి లో ఉన్న ప్రతి ఒక్క కుటుంబాని కి అన్ని మౌలిక సౌకర్యాల తో ఒక పక్కా ఇంటి ని సమకూర్చాలన్నదే ప్రధాన మంత్రి నిరంతర కృషి గా ఉంటూ వస్తోంది. ఈ దిశ లో తాజా కార్యక్రమం మరో అడుగు కానుంది.
ఇదే కార్యక్రమం లో మధ్య ప్రదేశ్ వ్యాప్తం గా కొత్త ఇళ్ళ లో శంఖం, దీపం, పూలు మరియు రంగవల్లుల తో సాంప్రదాయిక వేడుకల ను కూడా నిర్వహించడం జరుగుతుంది.
మధ్య ప్రదేశ్ లో పిఎమ్ఎవై-జి అమలు సందర్భం లో మహిళా తాపీమేస్త్రీ లు సహా వేల కొద్దీ తాపీమేస్త్రీల కు శిక్షణ, ఫ్లయ్ యాష్ ఇటుకల ను ఉపయోగించడం, సెంట్రింగ్ మెటీరియల్ కోసం రుణాల ను ఇవ్వడం ద్వారా మహిళా స్వయంసహాయ సమూహాల  సశక్తీకరణ, ప్రాజెక్టు ల పర్యవేక్షణ మరియు ఉత్తమ నిర్వహణ ల కోసం సాంకేతిక విజ్ఞానాన్ని వినియోగించడం వంటి అనేకమైన విశిష్ట మరియు కొత్త కొత్త చర్యల ను తీసుకోవడం జరుగుతోంది.
వాణిజ్యం, పరిశ్రమల మంత్రిత్వ శాఖ
భవిష్యత్తు అవసరాల కోసం తక్కువ ఖర్చు మరియు వినూత్న ఆరోగ్య విధానాలను చేపట్టడంలో భారతదేశం ముఖ్యమైన పాత్ర పోషిస్తుంది: శ్రీ పియూష్ గోయల్
కాన్ఫెడరేషన్ ఆఫ్ ఇండియన్ ఇండస్ట్రీ నిర్వహించిన ఆసియా హెల్త్ 2020 సమావేశంలో శ్రీ పియూష్ గోయల్ ప్రసంగించారు
ఆస్పత్రులు, వైద్యులతో పాటు కరోనా యోధులను కేంద్ర వాణిజ్య మరియు పరిశ్రమలశాఖ మంత్రి శ్రీ పియూష్ గోయల్ ప్రశంసించారు. ఒకదేశంగా మనం అందించే అత్యున్నత ప్రశంసలకు వారంతా అర్హులని అన్నారు. కాన్ఫెడరేషన్ ఆఫ్ ఇండియన్ ఇండస్ట్రీ నిర్వహించిన ఆసియా హెల్త్ 2020 సదస్సులో ప్రసంగించిన ఆయన..వారి త్యాగం ఫలించిందని అన్నారు.
కోవిడ్ వ్యాక్సిన్ గురించి మాట్లాడిన శ్రీ గోయల్..మన దేశంలో వ్యాక్సిన్ పరిశోధన అత్యంత వేగంగా జరుగుతోందని అయితే టీకా వచ్చే వరకూ మహమ్మారిపట్ల అప్రమత్తంగా ఉండాల్సిందేనని ప్రధాని చెప్పారని అన్నారు. మహమ్మారికి వ్యతిరేకంగా భారతదేశం చేసిన పోరాటాన్ని చరిత్ర గుర్తుంచుకుంటుందన్నారు. దేశంలో లాక్డౌన్ అమలును సమర్ధించిన ఆయన..మహమ్మారిపై పోరాటానికి దేశాన్ని సిద్ధం చేయడంలో అది ఎంతగానో ఉపయోగపడిందని ప్రపంచ ఆరోగ్య సంస్థ చెప్పిందని గుర్తు చేశారు. అనేక ఇతర అభివృద్ధి చెందిన దేశాల కంటే భారతీయులు మహమ్మారి పట్ల అప్రమత్తంగా వ్యవహారించారని చెప్పారు. భారతదేశం కఠినంగా అమలు చేసిన లాక్డౌన్ ప్రపంచవ్యాప్తంగా ఒక రోల్ మోడల్గా గుర్తించబడిందని దేశంలో అద్భుతమైన రికవరీ రేటు నమోదు చేయడానికి అది సహాయపడిందని అన్నారు.
సిఐఐ ప్రయత్నాలను అభినందించిన శ్రీ గోయల్ "ఆసియా హెల్త్ 2020 వంటి కార్యక్రమాలు కొత్త ఆలోచనలకు ఊపిరి పోస్తాయని, దేశంలోని అనేక సమస్యలకు కొత్త పరిష్కారాలు లభిస్తాయని, చివరి లబ్దిదారుడికి ప్రయోజనాన్ని అందించడంతో పాటు వ్యాక్సిన్ అందుబాటులోకి వచ్చినప్పుడు పంపిణీకి సహాయపడతాయని చెప్పారు. 130 కోట్లమంది భారతీయులకు సరైన కోవిడ్ చికిత్స అందించేందుకు తాము ప్రభుత్వ, ప్రైవేట్ భాగస్వామ్యంతో పనిచేస్తున్నామన్నారు. భవిష్యత్తులో చేయబోయే యుద్దాలకు ఇది సహకరిస్తుందని ఆయన అన్నారు. తక్కువ అభివృద్ధి చెందిన దేశాలతో పాటు పేదలకు అందుబాటు ధరకు టీకాలు ఇవ్వడం యొక్క ప్రాముఖ్యతను శ్రీ గోయల్ నొక్కిచెప్పారు. అది మనందరికీ సమిష్టి బాధ్యత అని అన్నారు. భవిష్యత్తు అవసరాల కోసం తక్కువ ఖర్చు మరియు వినూత్న ఆరోగ్య విధానాలను చేపట్టడంలో భారతదేశం ముఖ్యమైన పాత్ర పోషిస్తుందని ఆయన అన్నారు.
టీకా కనుగొనే ఈ ప్రయత్నం మనందరినీ ఒకచోటకు చేర్చిందని శ్రీ పియూష్ గోయల్ అన్నారు. ప్రపంచం ఎదుర్కొంటున్న మహమ్మారి సమస్యను అధిగమించడానికి, నిలవడానికి, స్వీకరించడానికి ఇది ఎంతగానే సహాయపడుతుందన్నారు. ప్రపంచాన్ని, మానవత్వాన్ని కొవిడ్ ఒక్కతాటిపైకి తీసుకువచ్చిందని..ఉమ్మడి ప్రయోజనం కోసం నేడు ప్రపంచం ఒక్కటై పోరాడుతోందని అన్నారు.
భారత ఎన్నికల సంఘం
మీడియాపై ఆంక్షలు ఉండకూడదన్న అంశంపై ఎన్నికల సంఘం ఏకాభిప్రాయం
మీడియాతో సంబంధానికి సంబంధించి తమ స్థానంపై, మీడియాలో ఇటీవల వచ్చిన కథనాలను భారతదేశ ఎన్నికల సంఘం గమనించింది. ఈ అంశంపై కొన్ని మీడియాల్లో వచ్చిన వార్తలను కూడా చూసింది. దీనిపై ఏదైనా నిర్ణయం తీసుకునే ముందు ఎన్నికల సంఘంలో తగిన చర్చలు ఉంటాయి.
మీడియా కథనాలకు సంబంధించి, మీడియాకు స్వేచ్ఛ ఉండాలన్న తమ విశ్వాసానికి మనస్ఫూర్తిగా కట్టుబడి ఉన్నట్లు ఎన్నికల సంఘం స్పష్టం చేస్తోంది. గత, ప్రస్తుత ఎన్నికలను నిర్వహించడంలో, దేశంలో ఎన్నికల ప్రజాస్వామ్యాన్ని బలోపేతం చేయడంలో మీడియా సానుకూల పాత్రను మొత్తం ఎన్నికల సంఘం, ప్రతి సభ్యుడు గుర్తిస్తారు. మీడియా కథనాలపై ఆంక్షలు ఉండాలన్న అంశంపై సర్వోన్నత న్యాయస్థానానికి విజ్ఞప్తి చేయకూడదని ఎన్నికల సంఘం ఏకగ్రీవంగా నిర్ణయించింది.
ఎన్నికల ప్రక్రియలు, ప్రచారాలు, పోలింగ్ కేంద్రం నుంచి ఓట్ల లెక్కింపు వరకు ఎన్నికల నిర్వహణను సమర్థవంతంగా మార్చడంలో, ఎన్నికల ప్రక్రియ ప్రారంభం నుంచి చివరి వరకు పారదర్శకతను పెంచడంలో మీడియా పాత్రను ఎన్నికల సంఘం ప్రత్యేకంగా గుర్తిస్తుంది. భారత ఎన్నికల సంఘానికి మీడియా సహజ మిత్రుడు. ఈ విషయంలో ఈసీఈ విధానం మారదు.
సాంస్కృతిక మంత్రిత్వ శాఖ
నారీ సమ్మాన్ అన్న ఇతివృత్తం కింద నవంబర్ 5 & 6వ తేదీలలో సెంట్రల్ విస్టాలో రాజా రామ్మోహన్ రాయ్ జీవితం ఆధారంగా రూపొందించిన నృత్య నాటకం ప్రదర్శన
ఆధునిక భారతీయ సమాజ పితామహుడిగా ప్రఖ్యాతి చెందిన రాజా రామ్మోహన్ రాయ్ జీవితం ఆధారంగా రూపొందించిన నృత్య నాటకాన్ని ఇండియా గేట్ , కర్తవ్యపథ్లలో 5-6 నవంబర్ 2022 సాయంత్రం ప్రదర్శించనున్నారు. యుగపురుష్ రాజా రామమోహన్ రాయన్ అన్న శీర్షిక కలిగిన ఈ కార్యక్రమం నారీ సమ్మాన్ అన్న ఇతివృత్తంపై రాజారామమోహన్ రాయ్ లైబ్రరీ ఫౌండేషన్ నిర్వహిస్తోంది.
ఆజాదీ కా అమృత్ మహోత్సవ్లో భాగంగా రాజా రామ్మోహన్ రాయ్ 250వ జయంతిని పురస్కరించుకొని 22 మే 2022న కేంద్ర సాంస్కృతిక మంత్రిత్వ శాఖ ఏడాది పాటు వేడుకలను ప్రారంభించింది.
ఈ దృశ్యశ్రవణ ప్రదర్శన కూడా ప్రచారంలో భాగమే. ఈ ప్రచారం కింద సెంట్రల్ విస్టాలో ప్రతివారం సాంస్కృతిక కార్యక్రమాలను నిర్వహించనుంది. ప్రముఖ కొరియోగ్రాఫర్ నీలయ్ సేన్గుప్తా దర్శకత్వంలో రూపొందించిన ఈ రూపకంలో 40 మంది కళాకారులు పాలుపంచుకుంటున్నారు.
రాజా రామ్మోహన్ రాయ్ జీవితంపై ఆధారితమైన ఈ నృత్య నాటకం ఆయన గొప్ప రచనలు, ఉన్నతమైన ఆశయాలు, ఆయన జీవిత తాత్వికతను సన్నిహితంగా పట్టి చూపుతాయి. ఉచిత ప్రవేశం కలిగిన ఈ ప్రదర్శన సాయంత్రం 6.00 గంటలకు ప్రారంభం అవుతుంది.
బెంగాల్లోని రాధానగర్లో 22 మే 1772లో జన్మించిన రాజారామ్మోహన్ రాయ్ భారతదేశ మత, సామాజిక, రాజకీయ సంస్కరణలలో విశేష పాత్రను పోషించారు. ఆయన బ్రహ్మొ సమాజ్ వ్యవస్థాపకుడిగా ఎప్పుడూ ఆధునిక, శాస్త్రీయ విధానాన్ని ప్రోత్సహించారు.
యు పి ఎస్ సి
2020 జులై, ఆగస్టు నెలల నియామక ఫలితాలను ఖరారు చేసిన యూపీఎస్సీ
ఈ ఏడాది జులై, ఆగస్టు నెలల నియామక ఫలితాలను యూనియన్ పబ్లిక్ సర్వీస్ కమిషన్ ఖరారు చేసింది. తుది జాబితాలో పేరున్న అభ్యర్థులకు తపాలా ద్వారా సమాచారం అందుతుంది.
(పూర్తి జాబితా కోసం ఇక్కడ క్లిక్ చేయండి
ఆర్థిక మంత్రిత్వ శాఖ
భీమా రంగంలో ఎఫ్డిఐ పరిమితి 49 శాతం నుంచి 74 శాతానికి పెంచింది మరియు అవసరమైనరక్షణతో విదేశీ యాజమాన్యం మరియు నియంత్రణను అనుమతించారు
అసెట్ రీకన్స్ట్రక్షన్ కంపెనీ లిమిటెడ్, అసెట్ మేనేజ్మెంట్ కంపెనీని ఏర్పాటు చేయనున్నారు
2021-22 ఆర్థిక సంవత్సరంలో పిఎస్బిల రూ .20,000 కోట్ల రీకాపిటలైజేషన్
డిఐసిజిసి చట్టం తన డిపాజిట్ ఇన్సూరెన్స్ కవర్ మొత్తం డిపాజిట్లనుబ్యాంక్ డిపాజిటర్లకు సులభమైన మరియు సమయానుసారంగా అందించడానికి సవరించబడుతుంది.
100 కోట్ల కనీస ఆస్తి పరిమాణం కలిగిన ఎన్బిఎఫ్సిలకు, ఎస్ ఆర్ ఎస్ ఐ చట్టం, 2002 ప్రకారం రుణరికవరీకి అర్హత ఉన్న కనీస రుణ పరిమాణం ప్రస్తుత రూ.50 లక్షల నుంచి రూ.20 లక్షలకు తగ్గించబడుతుంది.
v బీమా రంగంలో ఎఫ్డిఐ పెంపు
ü అనుమతించదగిన ఎఫ్డిఐ పరిమితిని 49% నుండి 74% కి పెంచడం మరియు విదేశీ యాజమాన్యాన్ని మరియు నియంత్రణను కొన్ని రక్షణ చర్యలతో అనుమతించడం
v సంపదపై ఒత్తిడి సంబంధించిన పరిష్కారం
ü అసెట్ రీకన్స్ట్రక్షన్ కంపెనీ లిమిటెడ్, అసెట్ మేనేజ్మెంట్ కంపెనీని ఏర్పాటు చేయనున్నారు
v పిఎస్బిల తిరిగి మూలధనీకరణ
ü పిఎస్బి ఆర్థిక సామర్థ్యాన్ని మరింత పటిష్టం చేయడానికి 2021-22లో రూ .20,000 కోట్లు
డిపాజిట్ బీమా
ü డిపాజిట్ భీమా కవరేజ్ మేరకు డిపాజిటర్లకు తమ డిపాజిట్లకు సులువుగా మరియు సమయానుసారంగా ప్రాప్యత పొందడానికి డిఐసిజిసి చట్టం, 1961 కు సవరణలు
ü సెక్యూరిటైజేషన్ అండ్ రీకన్స్ట్రక్షన్ ఆఫ్ ఫైనాన్షియల్ అసెట్స్ అండ్ ఎన్ఫోర్స్మెంట్ ఆఫ్ సెక్యూరిటీ ఇంటరెస్ట్  చట్టం, 2002 ప్రకారం కనీస ఆస్తి పరిమాణం రూ. 100 కోట్లు ఉన్న ఎన్బిఎఫ్సిలకు రుణ రికవరీకి అర్హత ఉన్న కనీస రుణ పరిమాణం రూ. 50 లక్షల నుంచి రూ. 20 లక్షలకు తగ్గింపు
v కంపెనీ వ్యవహారాలు
ü పరిమిత బాధ్యత భాగస్వామ్య  చట్టం, 2008 ను డీక్రిమినలైజ్ చేయడం
ü కంపెనీల చట్టం, 2013 ప్రకారం చిన్న కంపెనీల యొక్క నిర్వచనాన్ని సవరించడం ద్వారా చెల్లింపు-మూలధనం కోసం వారి పరిమితులను “రూ. 50 లక్షలు మించకుండా” నుండి “ రూ.2 కోట్లు మించకుండా” మరియు టర్నోవర్ “ రూ. 2 కోట్లు మించకుండా ”నుండి “ రూ. 20 కోట్లు మించకుండా ” గా మార్పు
ü వన్ పర్సన్ కంపెనీల  విలీనాన్ని ప్రోత్సహించడం ద్వారా స్టార్టప్లు మరియు ఇన్నోవేటర్లను ప్రోత్సహించడం:
o చెల్లింపు మూలధనం మరియు టర్నోవర్పై ఎటువంటి పరిమితులు లేకుండా వారి వృద్ధిని అనుమతిస్తుంది
o ఏ సమయంలోనైనా ఇతర రకాల కంపెనీలోకి మార్చడానికి వీలు కల్పిస్తుంది,,
o భారతీయ పౌరుడికి ఓపిసిని ఏర్పాటు చేయడానికి రెసిడెన్సీ పరిమితిని 182 రోజుల నుండి 120 రోజులకు తగ్గించడం మరియు
o భారతదేశంలో ఓపిసిలను చేర్చడానికి నాన్-రెసిడెంట్ ఇండియన్స్  ను అనుమతిస్తుంది
ü కేసులు వేగంగా పరిష్కారాన్ని నిర్ధారించడానికి:
o ఎన్సిఎల్టి విధాన చట్రాన్ని బలోపేతం చేస్తోంది
o ఈ-కోర్టుల వ్యవస్థను అమలు చేయడం
o రుణ పరిష్కారం యొక్క ప్రత్యామ్నాయ పద్ధతుల పరిచయం మరియు ఎంఎస్ఎంఈల కోసం ప్రత్యేక చట్రం
ü 2021-22లో డేటా అనలిటిక్స్, ఆర్టిఫిషియల్ ఇంటెలిజెన్స్, మెషిన్ లెర్నింగ్ నడిచే ఎంసిఏ21 వెర్షన్ 3.0 ను ప్రారంభం
(Visitor Counter : 238
నౌకారవాణా మంత్రిత్వ శాఖ
'ఆత్మనిర్భర్ భారత్'కు దారితీసే పోర్టు ఆధారితఅభివృద్ధి
పీపీపీ విధానంలో మల్టీపర్పస్ క్లీన్ కార్గో నిర్వహణ కోసం గుజరాత్ లోని దీన్ దయాళ్ పోర్టు లో 'బెర్త్ నెం.13' అభివృద్ధికి ఆమోదం
75,000 డిడబ్ల్యుటి వరకు నౌకల నిర్వహణకు రూ.168కోట్ల తో బెర్త్ అభివృద్ధి
ఓడరేవుల్లో పీపీపీ మోడల్ ఉండాలన్న ప్రధాని నరేంద్రమోదీ దార్శనికత మన ఓడరేవులను అంతర్జాతీయంగా పోటీపడేలా చేయడంలో ఒక విప్లవాత్మక ముందడుగు.ఈ ప్రాజెక్టు దీన్ దయాళ్ పోర్టు కార్గో హ్యాండ్లింగ్ సామర్థ్యాన్ని గణనీయంగా పెంచుతుంది,ఇది అంతిమంగా గుజరాత్, ఉత్తర - పశ్చిమ భారతదేశం నుండి వాణిజ్యానికి ప్రయోజనం చేకూరుస్తుంది.": శ్రీ సర్బానంద సోనోవాల్
ప్రభుత్వ, ప్రైవేట్ భాగస్వామ్యం  విధానంలో డిజైన్, బిల్డ్, ఫైనాన్స్, ఆపరేట్ అండ్ ట్రాన్స్ఫర్  ప్రాతిపదికన గుజరాత్ లోని కాండ్లా దీన్ దయాళ్ పోర్టులో కంటైనర్ కార్గోతో సహా మల్టీపర్పస్ క్లీన్ కార్గోను నిర్వహించడానికి 'బెర్త్ నెం.13' ను అభివృద్ధి చేయడానికి ఓడరేవులు, షిప్పింగ్ , జలమార్గాల మంత్రిత్వ శాఖ  ప్రతిష్టాత్మక ప్రణాళికను ఆవిష్కరించింది.
రూ.167.88 కోట్ల అంచనా వ్యయంతో ఈ ప్రాజెక్టును అభివృద్ధి చేయనున్నారు. వాటాదారులకు ప్రపంచ స్థాయి మౌలిక సదుపాయాలు , సేవలను అందించడానికి ,లోతట్టు ప్రాంతాల భవిష్యత్తు అవసరాలను తీర్చడానికి చేసిన ప్రయత్నాలకు అనుగుణంగా ఎంఒపి ఎస్ డబ్ల్యు ద్వారా ఈ ప్రాజెక్ట్ అభివృద్ధి చేయబడింది.
మల్టీపర్పస్ క్లీన్ కార్గో కోసం 4.20 ఎంఎంటిపిఎ , కంటైనర్ కార్గో కోసం 0.10 మిలియన్ టిఇయు  సామర్థ్యంతో 75,000 డిడబ్ల్యుటి లేదా తత్సమాన టిఇయుల వరకు నౌకలను నిర్వహించడానికి ప్రతిపాదిత సదుపాయం ప్రణాళిక చేయబడింది.
పిపిపి విధానంలో డిబిఎఫ్ఓటి ద్వారా విజయవంతమైన బిడ్డర్ కు బెర్త్ కేటాయించడం ద్వారా, ఆహార ధాన్యాలు, చక్కెర, ఉప్పు, సిలికా క్లే, రో-రో కార్గో, టింబర్ లాగ్స్, కంటైనర్ కార్గోతో సహా ప్రాజెక్ట్ కార్గో వంటి మల్టీపర్పస్ క్లీన్ కార్గోను నిర్వహించడానికి ఈ సదుపాయం ఉపయోగించబడుతుంది.
దేశంలో ఓడరేవు రంగం అభివృద్ధికి కట్టుబడి ఉండటంలో భాగంగా ఓడరేవులు, షిప్పింగ్, జలరవాణా మంత్రిత్వ శాఖ గుజరాత్ లో సాగరమాల కార్యక్రమం కింద రూ.57,000 కోట్ల విలువైన 74 ప్రాజెక్టులను గుర్తించింది.
ఇందులో రూ.9 వేల కోట్ల విలువైన 15 ప్రాజెక్టులు పూర్తయ్యాయి. రూ.25,000 కోట్లకు పైగా విలువైన 33 ప్రాజెక్టులు, రూ.22,700 కోట్ల విలువైన 26 ప్రాజెక్టులు అభివృద్ధిలో ఉన్నాయి. కేంద్ర మంత్రిత్వ శాఖలు, మేజర్ పోర్టులు, స్టేట్ మారిటైమ్ బోర్డు, ఇతర రాష్ట్ర సంస్థలు సంయుక్తంగా ఈ ప్రాజెక్టులను అమలు చేస్తున్నాయి.
ప్రధాన మంత్రి కార్యాలయం
ప్రకృతి తో ముడిపడ్డ పండుగ అయిన సాతువాన్ వేళ అందరి కిశుభాకాంక్షలను తెలియజేసిన ప్రధాన మంత్రి
ప్రకృతి తో ముడిపడ్డ పండుగ అయిన సాతువాన్ వేళ అందరి కి అభినందనల ను ప్రధాన మంత్రి శ్రీ నరేంద్ర మోదీ తెలియజేశారు.
ప్రధాన మంత్రి ఒక ట్వీట్ లో -
‘‘ప్రకృతి తో ముడి పడ్డ పండుగ సాతువాన్ పర్వదినం సందర్భం లో మీకందరి కి చాలా చాలా శుభాకాంక్ష లు. దేశం లో అనేక ప్రాంతాల లో జరుపుకొనేటటువంటి ఈ పండుగ ప్రతి ఒక్కరి జీవనం లో కొత్త శక్తి ని మరియు స్ఫూర్తి ని తీసుకు రావాలి అని కోరుకొంటున్నాను.’’ అని పేర్కొన్నారు.
ప్రధాన మంత్రి కార్యాలయం
శ్రీ కేశూభాయ్ పటేల్ మరణంపై ప్రధానమంత్రి సంతాప సందేశం
ఈ రోజు , దేశానికి , గుజరాత్ కి చెందిన ఒక గొప్ప కుమారుడు మన అందరి నుండి దూరంగా వెళ్ళిపోయారు. మనందరికీ ప్రియమైన, గౌరవనీయమైన కేశూభాయ్ పటేల్ గారి మరణంతో నేను చాలా బాధగానూ, విచారంగానూ ఉన్నాను. కేశూభాయ్ మనల్ని వదిలి వెళ్ళడం తండ్రి లాంటి వ్యక్తి వదిలి వెళ్లిపోవడం తో సమానం గా ఉంది. ఆయన మృతి నాకు వ్యక్తిగత తీరని ఆవేదనను మిగిల్చింది, అది ఎన్నటికీ తీరదు. దాదాపు ఆరు దశాబ్దాల ప్రజా జీవితం, నిరంతరం ఒకే లక్ష్యం -దేశభక్తి, జాతీయ ప్రయోజనం.
కేశుభాయ్ గొప్ప వ్యక్తిత్వం గల వ్యక్తి. ఒకవైపు ఆచరణలో సౌమ్యత మరియు మరోవైపు నిర్ణయాలు తీసుకునే బలమైన సంకల్పం ఆయన లో ఉన్న గొప్ప లక్షణాలు. ఆయన తన జీవితంలోని ప్రతి క్షణాన్ని సమాజ సేవకు, సమాజంలోని ప్రతి వర్గానికి అంకితం చేశారు. ఆయన ప్రతి చర్య గుజరాత్ అభివృద్ధి కోసం, ఆయన ప్రతి నిర్ణయం ప్రతి గుజరాతీకి సాధికారత కల్పించడమే.
ఒక సాధారణ వ్యవసాయ కుటుంబం నుండి వచ్చిన మా కేశుభాయ్ పేదల, రైతుల బాధను, వారి దుస్థితిని అర్థం చేసుకున్నారు. రైతుల సంక్షేమం ఆయనకు ముఖ్యమైంది. ఆయన ఎమ్మెల్యేగా, పార్లమెంటు సభ్యుడిగా, మంత్రిగా లేదా ముఖ్యమంత్రిగా ఉన్నప్పుడు కూడా, కేశుభాయ్ తన ప్రణాళికలు, నిర్ణయాలలో రైతుల ప్రయోజనాలకు అధిక ప్రాధాన్యత ఇచ్చారు. గ్రామం, పేదలు మరియు రైతుల జీవితాన్ని సులభతరం చేయడానికి ఆయన చేసిన కృషి, జాతీయవాదం, ప్రజా భక్తి యొక్క ఆదర్శాలు ఆయన జీవితమంతా చేసిన కృషి తరతరాలకు స్ఫూర్తినిస్తూనే ఉంటుంది.
కేశుభాయ్కు గుజరాత్ లోని ప్రతీ ఇంచు ఇంచు బాగా తెలుసు. గుజరాత్లోని ప్రతి ప్రాంతానికి జనసంఘ్, బిజెపిలను తీసుకెళ్లి, ప్రతి ప్రాంతంలో వారిని బలోపేతం చేశారు. ఎమర్జెన్సీ రోజుల్లో కేశూభాయ్ ప్రజాస్వామ్యం కోసం ఎలా పోరాడారో నాకు గుర్తుంది.
కేశుభాయ్ నా లాంటి చాలా మంది సాధారణ కార్యకర్తలకు చాలా చాలా నేర్పించారు, ఎల్లప్పుడూ మార్గనిర్దేశం చేసారు. నేను ప్రధాని అయ్యాక కూడా ఆయనతో సన్నిహితంగా ఉండేవాడిని. గుజరాత్ వెళ్ళడానికి నాకు అవకాశం వచ్చినప్పుడల్లా, నేను ఆయన ఆశీర్వాదం కోసం వెళ్లే వాడిని.
కొద్ది వారాల క్రితం, సోమనాథ్ ట్రస్ట్ యొక్క వర్చువల్ సమావేశంలో కూడా, నేను ఆయన తో సుదీర్ఘంగా సంభాషించాను, ఆయన చాలా సంతోషంగా ఉన్నాడు. కరోనా యొక్క ఈ కాలంలో నేను ఆయన తో ఫోన్లో చాలా సార్లు మాట్లాడాను , నేను ఆయన ఆరోగ్యంకు సంబంధించి వివరాలను అడుగుతూనే ఉన్నాను. దాదాపు 45 సంవత్సరాల పరిచయం, సంస్థ, సంఘర్షణ, వ్యవస్థకు సంబంధించిన విషయం అయినా, అనేక సంఘటనలు నేడు నా స్మృతి పట్టికలో జ్ఞప్తికి వస్తున్నాయి.
ఈ రోజు, ప్రతి బిజెపి కార్యకర్త కూడా నాలాగే చాలా బాధగా ఉన్నాడు. నా ఆలోచనలు, సంతాపం కేశూభాయ్ కుటుంబంతో, శ్రేయోభిలాషులతో ఉన్నాయి . ఈ దుఃఖసమయంలో, నేను ఆయన కుటుంబంతో నిరంతరం సంప్రదిస్తూనే ఉన్నాను.
కేశుభాయ్ కి తన పాదాల దగ్గర స్థానం ఇవ్వాలని, ఆయన ఆత్మకు శాంతి చేకూరాలని నేను దేవుడిని ప్రార్థిస్తున్నాను.
ఓం శాంతి !!!
ఈశాన్య ప్రాంత అభివృద్ధి మంత్రిత్వ శాఖ
జీవనోపాధి సమస్యలను పరిష్కరించేందుకు వెదురు వనరుల అభివృద్ధిపై రోజుల వారం శిక్షణా కోర్సు
"వెదురు వనరుల అభివృద్ధిపై వారం రోజుల నిర్బంధ శిక్షణా కార్యక్రమం" సందర్భంగా "వెదురు ఉపయోగపు ప్రచారం, సాగు మరియు నిర్వహణ" అనే అంశంపై నార్త్ ఈస్ట్ కేన్ అండ్ వెదురు డెవలప్మెంట్ కౌన్సిల్ కన్సల్టెంట్ డాక్టర్ టి.సి. భుయాన్ భారత అటవీ అధికారుల కోసం ఉపన్యాసం అందించారు. కేంద్ర పర్యావరణ పరిరక్షణ, అటవీ శాఖ వాతావరణ మార్పుల శాఖ స్పాన్సర్ చేసిన.. ఈ కార్యక్రమాన్ని అస్సాంలోని జోర్హాట్లో గల రెయిన్ ఫారెస్ట్ రీసెర్చ్ ఇన్స్టిట్యూట్  సంస్థ నిర్వహించింది.
ఫొటో రైటప్ః “వెదురు ప్రచారం, సాగు మరియు నిర్వహణ” అనే అంశంపై ఇండియన్ ఫారెస్ట్ సర్వీస్ అధికారులకు అస్సాంలోని జోర్హాట్లో గల రెయిన్ ఫారెస్ట్ రీసెర్చ్ ఇన్స్టిట్యూట్లో ఉపన్యాసం అందిస్తున్న ఎన్ఈసీబీడీసీ కన్సెల్టెంట్ డాక్టర్ టి.సి. భుయాన్
ఫొటో రైటప్ః అస్సాంలోని జోర్హాట్లో గల రెయిన్ ఫారెస్ట్ రీసెర్చ్ ఇన్స్టిట్యూట్లో "వెదురు ప్రచారం, సాగు మరియు నిర్వహణ” కార్యక్రమం